钦定古今图书集成/明伦汇编/官常典/第714卷 > 高诩
## 钦定古今图书集成/明伦汇编/官常典/第714卷 > 高诩

按《前燕录》：诩，辽东人。永嘉之乱，避地隐居。建武初，廆
自称大单于，诩乃杖策见之曰：“霸王之资，非义不济。
今晋室虽微，人心犹附，宜遣使江东，示有所尊，然后
杖大义以征诸部，谁敢不从？此霸王之资也。”廆善之，
拜为郎中令。皝嗣立，迁元。太守。以平征卤仁功，封为汝阴侯，转左长史。诩善天文，皝常谓之曰：“卿有佳
书而不见与，何以为忠荩？”诩曰：“臣闻人君执要，人臣
执职。执要者逸，执职者劳。是以后稷播种，尧不与焉。
占候天文，晨夜甚苦，非至尊之所宜亲，殿下将焉用
之也？”皝默然。及谋伐宇文逸豆归，诩乃进曰：“宇文彊
盛，今不取，必为国患，伐之必”克。然不利于将，出而告
人曰：“吾往必不返”，然忠臣不避也。将发，不见其妻，使
人语以家事而行。《逸豆》归，果大败，身为流矢所中，卒。